ગૌરીપુત્ર ગણેશજી ખૂબ દયાળુ છે. તેઓ કૃપાના મહાસાગર છે. જો કોઇ ભક્ત તેમને સાચા હૃદયથી પોકારે તો ગણેશજી તરત જ દોડતા આવી ભક્તને પીડામાંથી મુક્ત કરે છે. જો તમારા માથા ઉપર દુઃખના પહાડ તૂટી પડ્યા છે. તમે અપાર દરિદ્રતા ભોગવો છો. ખૂબ મહેનત કરવા છતાં બે ટંક રોટલા નસીબ થતા નથી. પુત્ર નથી, વિવાહ થતા નથી. સંતાનમાં ફક્ત અને ફક્ત પુત્રી જ થાય છે. તમે જેને ચાહો છો તે પ્રેમિકા તમારી સાથે લગ્ન કરવા હા નથી પાડતી. તમને કોઇ યુવતી કે યુવક ખૂબ ગમે છે, પરંતુ તેની સાથે લગ્ન થવાં શક્ય નથી. તમારું મકાન નથી, સારી નોકરી નથી, ધંધામાં બરકત નથી. ઘરમાં તમારું ઊપજતું નથી, પત્ની બીજાને જેટલું માન આપે છે તેટલું માન તમને નથી આપતી. વારંવાર અકસ્માત થતો હોય, વિવાહનું નક્કી થવા આવેલું પાત્ર છેલ્લી ઘડીએ ના પાડી દેતું હોય અથવા અહીં વર્ણવેલી સમસ્યામાંથી બીજી કોઇ પણ સમસ્યા તમારા જીવનમાં ઉદ્ભવી હોય તો આ તમામમાંથી છૂટવાનો અહીં એક ખૂબ સરળ તથા પ્રચલિત ઉપાય વર્ણવું છું. જે કરવાથી તમારી તમામ કષ્ટ પીડા દૂર થશે. જરૂર છે ફક્ત શ્રદ્ધાથી આ ઉપાયરૂપી પ્રયોગ કરવાની.